Alaquàs celebra el XXIII cicle de Concerts de Tardor
11/10/2017

# Alaquàs celebra el XXIII cicle de Concerts de Tardor

*   11/10/2017
*   [Cultura](/categoria/6/0/cultura)
*   [Imprimir](#)
*   Compartir
*    https://www.alaquas.org/documento.asp?id\_do=16446

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16446%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20XXIII%20cicle%20de%20Concerts%20de%20Tardor)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16446/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16446/11102017cartell_concerts_tardor-01_1_Form_4.jpg)](https://www.alaquas.org/ficheros/documentos/2017/2/16446/11102017cartell_concerts_tardor-01_1_Form_10.jpg "<a href='https://www.alaquas.org/ficheros/documentos/2017/2/16446/11102017cartell_concerts_tardor-01_1_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el XXIII cicle de Concerts de Tardor</a>")

La música antiga i valenciana protagonitzarà la programació cultural d'Alaquàs d'entre el 14 d'octubre al 25 de novembre

Alaquàs celebra un any més el tradicional cicle de Concerts de Tardor organitzat com cada any per l’Ajuntament amb motiu del 9 d’octubre. La música antiga i valenciana serà un cicle més la protagonista d’aquesta iniciativa cultural que s’ha convertit en tot un referent.

La primera actuació tindrà lloc el dissabte 14 d’octubre al Castell d’Alaquàs. Estarà protagonitzada per la Banda Simfònica de la Unió Musical d’Alaquàs, que actuarà acompanyada de Konzertband Life Marburg (Alemanya) amb motiu d’un intercanvi entre la banda d’Alaquàs i aquesta formació alemanya. Un total de 50 músics alemanys han viatjat a Alaquàs durant aquesta setmana per gaudir d’Alaquàs i intercanviar experiències. El Regidor de Cultura, Toni Saura, els ha rebut el dimecres 11 d’octubre a l’Ajuntament per donar-los la benvinguda.

La segona actuació estarà a càrrec del Grup l’Olivar de la UMA i el Grupo de Coros y Danzas Ntra. Señora de Gracia de Mahora (Albacete) i tindrà lloc el diumenge 12 de novembre a les 12 del migdia al Castell.

L’homenatge a Ernest Lluch, inclós com sempre també dins d’aquest cicle de Concerts tindrà lloc el dissabte 18 de novembre a les 19:30 hores al Castell. El divendres 24 de novembre a les 20:15 hores a la Parròquia de l’Assumpció actuarà l’Orfeó Polifònic d’Alaquàs i per tancar els actes, el Concert UMA Santa Cecília amb la participació de Joves Intèrprets de la UMA ens delectarà a l’Auditori Nou el dissabte 25 de novembre a les 19 hores.

**Concerts de Tardor**

El cicle celebra enguany la seua edició número vint-i-tres i en ella es pretén donar un protagonisme i un caràcter especial a una data tan representativa de la Comunitat Valenciana. Com cada any, els concerts es realitzaran a llocs emblemàtics de la nostra població. Aquest cicle s’ha convertit en una cita ineludible de la vida cultural en el nostre municipi i enguany presenta un any més, una edició en la qual les màximes de compromís amb el talent artístic i l’excel·lència estan presents en tots els concerts programats. Convidem a tots els ciutadans i ciutadanes a participar en els Concerts de Tardor, a descobrir i aprendre sobre el nostre llegat musical més proper i a gaudir dels espais d’Alaquàs de la millor manera possible.

Són molts els artistes que estan passant pels llocs emblemàtics on es celebren els concerts, el Castell Palau d'Alaquàs i l’Auditori Nou d’Alaquàs. A més, el cicle torna a tindre un color eminentment alaquaser ja que moltes de les actuacions estan protagonitzades per músics i veus de la nostra localitat.

El programa està pensat per a totes les edats, i té com a objectiu acostar a la ciutadania la música i fomentar la creació de nous públics. Tots els ciutadans i ciutadanes estan invitats a participar en els Concerts de Tardor, a descobrir i aprendre sobre el nostre llegat musical més proper i a gaudir dels espais d’Alaquàs de la millor manera possible.